Държавен вестник, бр. 61, 2025 г., стр. 9

БРОЙ  61	
Д Ъ Р Ж А В Е Н  В Е С Т Н И К 	
СТР.  9  
„(2) За закана спрямо длъжностно лице или 
представител на обществеността при или по 
повод изпълнение на службата му наказанието 
е лишаване от свобода до пет години и глоба 
в размер от петстотин до две хиляди лева.“
§ 16. В чл. 144б, ал. 1 думите „за да бъде 
наказан“ се заменят с „или за да го накаже“.
§ 17. В чл. 146, ал. 1 думата „хиляда“ се 
заменя с „петстотин“.
§ 18. В чл. 147, ал. 1 думите „три хиляди“ 
се заменят с „хиляда“.
§ 19. В чл. 170 ал. 3 се отменя.
§ 20. В чл. 193 се правят следните изме­
нения и допълнения:
1. Алинея 2 се изменя така:
„(2) Който продаде алкохолна напитка, тю­
тюнево изделие, бездимно тютюнево изделие 
на лице, ненавършило 18-годишна възраст, 
или на лице, което не разбира свойството 
или значението на извършеното, се наказва 
с пробация и с глоба от две хиляди до пет 
хиляди лева.“ 
2. Създават се ал. 3 и 4:
„(3) Който продаде диазотен оксид – райски 
газ, на лице, ненавършило 18-годишна възраст, 
или на лице, което не разбира свойството 
или значението на извършеното, се наказва 
с лишаване от свобода до четири години и 
с глоба от пет хиляди до десет хиляди лева.
(4) Ако деянието по ал. 2 и 3 се извършва 
системно, наказанието е:
1. в случаите по ал. 2 – лишаване от сво­
бода до четири години и глоба от пет хиляди 
до двадесет хиляди лева; 
2. в случаите по ал. 3 – лишаване от свобо­
да от една до шест години и глоба от двадесет 
хиляди до петдесет хиляди лева.“
§ 21. В чл. 195, ал. 1, т. 11 думите „по 
чл. 108а, ал. 1, 2, 6 или 7“ се заменят с „по 
раздел I от глава първа „а“ и по чл. 114м, ал. 2 
и 3, чл. 114о, ал. 1 и 2 и чл. 114р“.
§ 22. В чл. 253, ал. 5 думите „от десет 
до тридесет хиляди лева“ се заменят с „от 
тридесет хиляди до сто хиляди лева“.
§ 23. Член 301 се изменя така:
„Чл. 301 (1) Длъжностно лице или чуждо 
длъжностно лице, което поиска или приеме 
дар или каквато и да е облага, която не му се 
следва, или приеме предложение или обещание 
за дар или облага за себе си или за друго лице, 
за да извърши или да не извърши действие 
по служба, или загдето е извършило или не 
е извършило такова действие, се наказва за 
подкуп с лишаване от свобода до шест години 
и глоба от пет хиляди до десет хиляди лева.
(2) Ако длъжностното лице или чуждото 
длъжностно лице е извършило някое от дея­
нията по ал. 1, за да наруши или загдето е 
нарушило службата си, когато това нарушение 
не съставлява престъпление, наказанието е 
лишаване от свобода до осем години и глоба 
от пет хиляди до петнадесет хиляди лева.
(3) Ако длъжностното лице или чуждото 
длъжностно лице е извършило някое от дея­
нията по ал. 1, за да извърши или загдето е 
извършило друго престъпление във връзка със 
службата, наказанието е лишаване от свобода 
до десет години и глоба от десет хиляди до 
тридесет хиляди лева.
(4) В случаите по предходните алинеи съдът 
постановява и лишаване от право по чл. 37, 
ал. 1, точки 6 и 7, както и конфискация до 
една втора от имуществото на виновния.
(5) Наказанието по ал. 1 се налага и когато 
длъжностното лице или чуждото длъжностно 
лице поиска или приеме дар или каквато и да 
е облага, която не му се следва, или приеме 
обещание за дар или облага за себе си или 
за друго лице, за да използва или загдето е 
използвало служебното си положение, извън 
случаите по ал. 1.“
§ 24. В чл. 304 се правят следните изме­
нения и допълнения:
1. В ал. 1 след думите „облага на длъжност­
но лице“ се добавя „или на чуждо длъжностно 
лице, за него или за друго лице“, а думите „до 
пет хиляди лева“ се заменят с „от пет хиляди 
до десет хиляди лева“.
2. В ал. 2 след думите „длъжностното лице“ 
се добавя „или чуждото длъжностно лице“, а 
думите „до седем хиляди лева“ се заменят с 
„от три хиляди до десет хиляди лева“.
3. Алинея 3 се изменя така:
„(3) Наказанието по ал. 1 се налага и 
когато дарът или облагата са предложени, 
обещани или дадени на длъжностното лице 
или на чуждото длъжностно лице, за него 
или за друго лице, да използва или загдето е 
използвало служебното си положение, извън 
случаите по ал. 1.“
§ 25. В чл. 304а след думите „длъжност­
но лице“ се добавя „или чуждо длъжностно 
лице“, а думите „до петнадесет хиляди лева“ 
се заменят с „от десет хиляди до тридесет 
хиляди лева“. 
§ 26. В чл. 304в думите „длъжностното 
лице, чуждото длъжностно лице или“ се 
заличават. 
§ 27. В чл. 308, ал. 3, т. 1 думите „чл. 108а, 
ал. 1, 2, 6 или 7“ се заменят с „чл. 114а – 114т“.
§ 28. В чл. 320а думите „чл. 341а“ и 
„чл. 341в“ се заличават. 
§ 29. В чл. 325а се правят следните изме­
нения и допълнения:
1. В ал. 1 след думите „лишаване от сво­
бода“ се добавя „от една“.
2. В ал. 2, в текста преди т. 1 думите „от 
една до шест години“ се заменят с „от две 
до осем години“.
3. Алинея 5 се изменя така:
„(5) Наказанието е лишаване от свобода от 
три до десет години и глоба от десет хиляди 
до петдесет хиляди лева, когато деянието по 
предходните алинеи:
1. е извършено с користна цел;
2. е извършено от лице, което действа по 
поръчение или в изпълнение на решение на 
организация или група, или организирана 
престъпна група;
3. представлява опасен рецидив.“